
  REPUBLIKA HRVATSKA                                                                         
TRGOVAČKI SUD U ZAGREBU
          STALNA SLUŽBA 
Karlovac, Ljudevita Šestića 4

U I M E  R E P U B L I K E  H R V A T S K E

R J E Š E N J E

	Trgovački sud u Zagrebu, Stalna služba, po sucu Jadranki Mađeruh, kao stečajnom sucu, povodom prijedloga Financijske agencije, Regionalni centar Zagreb, Podružnica Zagreb, Trg Svibanjskih žrtava 1995. br. 1, OIB: 85821130368, za otvaranjem stečajnog postupka nad dužnikom GEO OPREMA CIGLENEČKI d.o.o., Ciglenica Zagorska, Ciglenica Zagorska 7b, OIB: 48983988319, 24. listopada 2016. 


r i j e š i o    je


1. Odbacuje se prijedlog Financijske agencije za otvaranje stečajnog postupka nad dužnikom GEO OPREMA CIGLENEČKI d.o.o., Ciglenica Zagorska, Ciglenica Zagorska 7b, OIB: 48983988319.

2. Rješenje ovog suda poslovni broj St-3849/16 od 3. listopada 2016. stavlja se izvan snage.


Obrazloženje


	Dana 20. travnja 2016. godine Financijska agencija (dalje: FINA) je podnijela podnesak pod nazivom prijedlog za otvaranje stečajnog postupka nad gore navedenom pravnom osobom, a pozivom na odredbu čl. 110. st. 1. Stečajnog zakona (NN 71/15, dalje SZ), navodeći da dužnik ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 1.205.446,12 kn, te da ima dvije zaposlene osobe.

	Kako je u tijeku stečajni postupak nad dužnikom GEO OPREMA CIGLENEČKI d.o.o., Ciglenica Zagorska, Ciglenica Zagorska 7b, OIB: 48983988319, koji je također pokrenula FINA prijedlogom od 30. listopada 2015. i vodi se pred ovim sudom pod poslovnim brojem St-3261/15, odlučeno je kao u izreci kada je odbačen novi prijedlog istog predlagatelja za provođenje stečajnog postupka.

	S obzirom da je prijedlog FINA-e u ovom predmetu odbačen, nema više potrebe za predujmom troškova stečajnog postupka, a koji predujam je određen rješenjem ovog suda poslovni broj St-3849/16 od 3. listopada 2016., pa je navedeno rješenje stavljeno izvan snage.

	Slijedom navedenog odlučeno je kao u točki 2. izreke rješenja.


U Karlovcu, 24. listopada 2016.
      
								                    Sudac:
								   Jadranka Mađeruh,v.r.

                                                                                     Za točnost otpravka-ovlašteni službenik:
                                                                                Draženka Prpić

Uputa o pravnom lijeku:
Protiv ovog rješenja podnositelj zahtjeva ima pravo na žalbu Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

